O inicio | Ascandongasdoquirombo's Blog\nMañá gravamos a Pepa Baamonde →\nPosted on 27 de Agosto de 2010\tby ascandongasdoquirombo\nPor fin comeza a nosa andaina!!\nE co paso dos días iremos conformando, pasiño a pasiño, un documental onde a protagonista é a Lingua Galega. Camiñaremos polas rúas das cidades e vilas, polos camiños das aldeas e polas rutas polas que pasean aquelas persoas que falan galego e que ademais teñen algo que contarnos sobre a súa experiencia coa lingua.\nA experiencia vital en torno ao galego será o tema primordial para desenvolver o proxecto titulado O galego vivencial. Recuperación da memoria histórica da lingua galega en Galicia, proxecto que conta ademais, coa axuda da Dirección Xeral de Xuventude e Voluntariado da Xunta de Galicia.\nCon este proxecto achegaremos á mocidade de toda Galicia unha pequena parte da historia da lingua galega contemporánea e daremos a coñecer as experiencias vitais contadas polas súas propias protagonistas. Unha historia contada en primeira persoa por xente diversa con vivencias diferentes recollidas finalmente nun documental.\nE así, paso a paso, publicación a publicación, iremos creando interactivamente este portal aberto a todas as persoas que estean interesadas no tema ou que desexen participar no noso proxecto.\n7 Responses to O inicio\n4 de Setembro de 2010 ás 6:24 pm\niniciativas coma esta son as necesarias para que a nosa lingua perdure. graciñas\n8 de Setembro de 2010 ás 1:57 pm\nclaro que si, Pilar! perdurará….\nSabela Tarabela di:\n8 de Setembro de 2010 ás 3:54 am\nNoraboa polo proxecto! e obrigada de parte de todas aquelas persoas que falan e aman a lingua galega. Moita sorte polo camiño! (e no que vos poida botar unha man, xa sabedes onde me atopo 😉 beijos!\n8 de Setembro de 2010 ás 1:56 pm\nObrigadísimas Sabela, polo cariño e entusiasmo!\n16 de Setembro de 2010 ás 2:57 pm\nNeste proxecto ate parece interesante vivilo!\nFarei por ilo vivindo da vosa man… que non é o mesmo, pero é igual.\n17 de Setembro de 2010 ás 4:01 pm\nobrigada compañeira Zeltia por ires camiñando ao noso lado…\nPingback: A memoria da lingua (documental) « Sae da cuncha


Silleda experimenta no que vai de ano un repunto nos datos de natalidade – Concello de Silleda\nSilleda experimenta no que vai de ano un repunto nos datos de natalidade\nSilleda, 15 de agosto de 2014. O municipio de Silleda vén experimentando no que vai de ano un pequeno repunte nas cifras de natalidade. Así, ata o pasado mes de xullo rexistráronse un total de 43 novas altas correspondentes a novos nacementos. Esta cifra aseméllase á cifra de nenos/as nadas en todo o ano 2012, cando se rexistraron un total de 49 nacementos.\n“Á vista dos datos deste ano, todo apunta que 2014 rematará cun pequeno repunte no que se refire á natalidade”, explica o alcalde, Manuel Cuíña, que advirte que aínda así, o crecemento vexetativo da poboación, “ao igual que ocorre en moitos outros concellos galegos segue a ser, por desgraza negativo”.\nTomando como referencia os dous últimos anos, os datos apuntan a unha progresión en canto a novos nacementos. Así, dos 49 nacementos rexistrados no ano 2012, no pasado ano 2013, a cifra aumentou lixeiramente, cun total de 56 novas altas.\nAumento en xuño\nAo longo dos dous últimos anos o número de nacementos por meses rexistrou cifras baixas, sen chegar mesmo a decena. Asimesmo houbo meses nos que non se rexistrou ninguna alta por nacemento.\nPor meses, o maior repunte deuse en xuño deste ano, “con unha cifra excepcional nos últimos tres anos, ao contabilizarse 11 nacementos. Sabemos que non son moitos, pero dende logo comparativamente, se temos en conta os tímidos datos dos últimos anos, pódese dicir que foi unha cifra récord”, engade o alcalde, Manuel Cuíña.\nDende o goberno municipal lémbrase que nos últimos anos se teñen posto ademais en marcha medidas para fomentar o empadronamento e lograr aumentar a poboación. “Sabemos que hai xente que está residindo en Silleda pero que non está empadroada, por iso é preciso que continuemos avanzando con distintas iniciativas para conseguir aumentar a poboación, que a día de hoxe roza os 9.000 habitantes e paliar a sangría demográfica que nos afecta ao igual que a outros moitos municipios”, sinala Cuíña facendo un chamamento a todas aquelas persoas que aínda residindo en Silleda están empadroadas en outras localidades.


BNG - Asembleas Abertas de Portas: Aug 15, 2007\nPortas estase a quedar atrás\nPortas está a vivir unha lenta pero inexorable diverxencia cos concellos do noso entorno, perdendo poboación e peso económico.\nTemos un goberno municipal que en 15 anos non amosou ter un proxecto para Portas, pero o pior é saber que tras as eleccións do pasado 27 de maio tampouco o ten. Non hai máis que mirar o seu programa electoral e ver que o proxecto estrela para esta lexislatura é a construción dun mirador con ascensor na chimenea da Azucreira.\nMentres outros concellos dun tamaño similar ao noso traballan por crear solo industrial, atraendo empresas e creando postos de traballo, o alcalde de Portas do Partido Popular planea miradores nunha chimenea.\nA creación dun parque empresarial, como propón o BNG, permitiría o desenvolvemento do concello e a fixación da poboación para que os xóvenes non tuveran que marchar de Portas. Sen embargo, o grupo de goberno por non ter, non ten nin sequera a idea de futuro. Nin temos Plan Xeral de Ordeación Municipal (PXOM), nin intención de telo.\nA carencia de servizo telefónico de banda ampla (ADSL) é outra mostra da falla de vontade política por resolver as necesidades dos veciños.\nLamentable é ver como o noso alcalde só se preocupa de organizar festas... aquí si que non nos superan.\nNon aproveitamos os últimos anos onde se recibiron unha inxente cantidade de cartos da Unión Europea, e agora que se van a acabar en breve, que faremos? Miradores con ascensor?


Holi Life – A Movida\nA carreira de cores Holi Life volve a Vigo. Este festival lúdico-deportivo celébrase durante o domingo 15 de maio e consiste nunha carreira de cores de cinco\nA carreira de cores Holi Life volve a Vigo. Este festival lúdico-deportivo celébrase durante o domingo 15 de maio e consiste nunha carreira de cores de cinco quilómetros non competitivos e unha festa final. A organización anima aos participantes para acudir disfrazados e vir en temática de praia. En definitiva, será unha verdadeira festa da cor, onde os DJ’ s picarán temas para que todo o mundo baile.\nA proba terá lugar na avenida de Samil, (aparcadoiro xunto ás canchas de tenis). A carreira Holi sairá ás 11 da mañá (apertura de portas ás 10), coas cinco estaciones de cor Holi Blitz repartidas polo camiño, desde onde se lanzará po de cores ao paso dos participantes. Inscricións. Os pos de cores Holi están elaborados con fariña de millo e os seus tons conséguense mediante colorantes naturais. Non son alérxicos nin tóxicos; son biodegradables e contan con aprobación da Unión Europea para o seu uso.\nA inscrición pode realizarse a través da web www.holilife.es , existindo diversas modalidades de inscrición: individual, grupal ou infantil. Os días 13 e 14 de maio, o centro comercial Travesía converterase no puntode recollida de dorsais para todos os corredores. O espazo estará habilitado na planta primeira, o venres 13 de 15:00 a 20:00 horas e o sábado 14 de maio de 11:00 a 14:00 horas e de 15:00 a 19:00 horas.


Trasalba: Fevereiro 2015\nKris, gli Invincibili de Mario e Vanna Ghiringhelli\nRichard III de William Shakespeare [R]\n*The Life of Samuel Johnson, LL.D. de James Boswell [E]\nPublicado por FraVernero los 9:59 da manhã Sem comentários:\nNo passus VI do poema medieval inglés Piers Plowman narrase a chegada dunha presada de peregrinos diante de 'Pedro o Labrego', que se ofrece a guialos polo camiño da Verdade unha vez que remate de sachar o medio acre de terras que ten a carón da estrada. Porén, e coma bo texto medieval, a narración artella a continuación unha alegoría sobre o funcionamento da sociedade europea do século XIV e a percepción dos seus grupos e dos deberes e interrelacións destes.\nNefeito, Piers representa a toda a clase labrega que constitúe o soporte material, co seu traballo agrícola e gandeiro, de tódalas demais clases. E mentres os peregrinos agardan que Piers remate de sachar, non poden ficar de mans cruzadas, poñéndose a traballar do xeito que corresponda. Ante a pregunta das donas, Piers recoméndalles que se poñan a reparar sacos e a tecer panos, roupas e decoracións para a igrexa. Segue un cabaleiro, modesto, que se ofrece a aprender a tirar do arado, mais ao que o campesiño excusa de tal traballo: o seu deber, dille, será o de defendelo dos nugalláns e gastóns e das agresións exteriores. Ao tempo, prégalle ao cabaleiro que sexa indulxente coas persoas ao seu cargo, engadindo como acicate que a morte a a outra vida poden alterar os ordeamentos sociais deste noso mundo, facendo do servo señor e do señor, servo.\nA referencia ao terceiro orde, oratores (logo dos laboratores e dos bellatores) é algo máis oblicua: no seu testamento deixa sentado Piers que xa que sostivo á igrexa (e indirectamente, ao clero) co dezmo mentres viviu, correspóndelle a esta velar pola súa alma e rezar por el despois de morto. Excusando, pois, aos que recen e aos que loiten, os demais peregrinos deste mundo terán que traballar: algúns nos seus oficios, e outros na labranza. E Piers porase a dirixir as tarefas e a comprobar a dilixencia de todos.\nEntra en acción o parasitismo: pois varios dos peregrinos deixan o traballo a media mañá para adicarse ao canto e á preguiza; estes nugalláns néganse a traballar: os menos ousados finxen enfermidades varias, e os máis atrévense a ameazar ao labrego e a facer caso omiso do cabaleiro. Faise necesario un Deus ex machina que resolva o entorto, e aparece na alegoría do terceiro xinete da Apocalipse: a Fame.\nMan de santo: atormentados pola fame, os nugalláns están dispostos a comer do peor alimento (nas verbas do poeta, o que comen os porcos, os cabalos e os cans) e a traballar sen descanso de sol a sol. Mais o agradecido labrego coméntalle á Fame que, cando veñan os bos tempos e as boas colleitas, han ter máis demanda os traballadores da súa man de obra e tornarán arrogantes e non tan dispostos a comer as comidas habituais. Como remedio, a Fame recomenda ir mellorando as viandas dos obreiros segundo as merezan. O que non quita a moi cristiá demanda de axudar, de todas maneiras, a aqueles que realmente o merecen e non poidan vivir do seu traballo.\nÉ interesante ler estas visións medievais do mercado laboral en contraste co presente daquela e co de agora: é ben sabido que a mediados do século XIV (época na que William Langland escribiu o Piers Plowman), o continente veuse afectado pola epidemia da Peste Negra, que literamente volatilizou en poucos anos a entre un terzo e a metade da poboación europea. Unha das consecuencias inmediatas (e paradóxicas) da peste sería o de mellorar as condicións de vida das clases baixas que sobreviviran: os señores feudais contaban agora con moitas terras e poucos traballadores, e víanse na obriga de pagar 'altos salarios' aos labregos ou sufrir a súa marcha e conseguinte perda de rendas. A lexislación púxose a andar da mans das reconvencións contra a gula e a preguiza do Piers Plowman: en 1351, el-rei Eduardo III promulga un Estatuto dos Traballadores no que esixe que todos aqueles que estexan libres de compromisos previos teñan que aceptar traballar para o señor que o solicite, e cobrando o mesmo salario que se cobraba unha década atrás. Vamos, o mesmo que hoxe chamaríamos unha devaluación salarial, anque sen a excusa de gañar competividade: a sociedade feudal era máis directa e menos hipócrita nos seus discursos públicos e políticos.\nPublicado por FraVernero los 2:58 da tarde Sem comentários:\nEtiquetas: economía, feudalismo, Literatura, Piers Plowman, recortes\nPublicado por FraVernero los 6:21 da tarde Sem comentários:\nPublicado por FraVernero los 10:45 da tarde Sem comentários:


Emprego de suma cero\nXosé Castro Ratón | viernes, 17 de mayo de 2019, 21:37\nFacendo un arremedo lingüístico, botamos man dun concepto utilizado na ciencia económica que estuda os aspectos da microeconomía, o academicamente coñecido como Teoría de Xogos coa que se aborda a interdependencia nas decisión de diferentes persoas; sempre baseados no principio de que os custos e os beneficios non están definidos de antemán, senón que dependen da escolla que fagan os demais individuos participantes na competición, cousa esta que dota á teoría analítica da catalogación de xogo. Aínda máis, nun xogo de suma cero non existe a cooperación para todos poidan acadar un nivel de máis grande beneficio conxunto. Tampouco vale que un xogador poda acumular máis beneficio do que retrae ao resto; e dicir, o que gaña un dos competidores é necesariamente o que perde o resto dos que están na partida.\nMágoa que isto non sexa exclusivo dos xogos do azar. Abofé que estamos diante dunha metáfora da realidade no mundo do traballo cambiante que nos traen os novos modelos de emprego nesta Economía de Plataforma. Un xeito de precariedade que representa unha viaxe no tempo pola que atrasamos máis dun século a respecto do panorama de escravitude e carencia do recoñecemento de dereitos cos que se foi desenvolvendo a etapa histórica da Revolución Industrial na que se forxaron grandes fortunas coa suor e a sangue da clase traballadora, o proletariado da época que agora retorna con formas e maneiras da mal considerada cuarta revolución industrial, a tecnolóxica. Certo é que non só máis dunha terceira parte dos actuais postos de traballo están ameazados de supervivencia pola extensión do modelo de produción robótica, senón que todo isto leva a unha inmolación do actual sistema de relacións laborais para ir dando paso irreparábel á dependencia dos “riders”, falsos autónomos coaccionados.\nVelaí a práctica do sector bancario que muda a xestión de oficinas propias pola contratación mercantil de axentes externos que practicamente realizan a mesma función, porén sen vencello laboral. Un simil válido para esa multiplicación de plataformas de mediación que venden traballos de colaboración con disposición horaria sen límite, retribución ligada a unha función non garantida e dependencia dunha valoración polos usuarios dun servizo no que prima o menor prezo. Precariedade absoluta para o conxunto das persoas dependentes deste modelo, beneficio máximo para os titulares do sistema de mediación. Futuro terrorífico sen dereitos colectivos, condicións de inseguridade e intolerábel discriminación e acoso laboral.


Mercar Arthrolon en Pamplona\nArthrolon en Pamplona España\nCrema para xuntas Arthrolon mercar en Pamplona (España)\nComo mercar en Pamplona Arthrolon\nComo orde Arthrolon en Pamplona (España)\nSe quere obter o orixinal ferramenta que pode dar resultados garantidos, a fin de poñer a súa información de contacto. Eu chamo consultor por orde dos fondos, que vai chamar-lo en breve. Pagamento só despois de recibir o paquete ao seu enderezo en Pamplona (España).\nAgora no sitio web oficial é a venda. Présa para ordenar os bens, o prezo do que é un 50% inferior. O custo de articulación crema para Pamplona (España).\nComo a artrite difire da artrose: síntomas, causas, diagnóstico, tratamento\nA artrite e a artrose teñen síntomas similares, polo que os pacientes adoitan pensar que son o mesmo. Pero esta opinión é errónea. É importante comprender como a artrite se diferenza da artrose.\nCervical enfermidade dexenerativa do disco - causas, síntomas, tratamento, diagnóstico\nOsteocondrose é unha enfermidade da columna vertebral, ou mellor, ligamentos. Sinais de como participar son dores de cabeza, mareos, dor nos brazos, ombros e peito moscas e manchas de cores antes de ollos, visión turba e discapacidade, un zumbido nos oídos.\nDor lumbar — síntomas, tratamento, sinais, unha descrición completa da enfermidade\nOs síntomas da enfermidade dexenerativa do disco, causas e progresión da enfermidade. Como tratar a enfermidade?\nOrde Arthrolon en Pamplona 50% cada un


Un garda civil acusado de contrabando de tabaco: «Cometín un erro sen maldade»\nVigo: Un garda civil acusado de contrabando de tabaco: «Cometín un erro sen maldade»\nO implicado alega que «confiaba de palabra» en que os cartóns de cigarros eran embarcados no barco correcto\nUn dos tres gardas civís do Porto de Marín acusados de contrabando de tabaco alegou no xuízo que «cometín un erro sen maldade». A Fiscalía acúsalle de colaborar para facer unha fraude fiscal de 1,4 millóns e outros 354.000 euros de IVE sen declarar. En total, entre o 2010 e o 2013, a trama tería pasado de contrabando 51.000 cartóns de cigarros valorados en 2,1 millóns de euros.\nO axente asegurou que sempre supervisaba o tabaco que chegaba en camión antes de embarcar. Dado que todos os cartóns tiñan o circuíto verde, iso convertíao en mercancía legal. Admitiu que se fiaba de palabra» de embárquelos en buques que non estaban atracados no porto senón noutros de distinto nome. Iso debíase a que supuña de boa fe que eran barcos abastecedor que logo transportaban o tabaco ao barco destinatario en alto mar pero iso sempre o comprobaba. Con todo, o fiscal fíxolle notar que incluso cando había barcos abastecedor o barco receptor estaba «despezado» e xa non existía. O axente admitiu que el non podía saber esa información.\nA sesión continuará co interrogatorio a outros dous axentes. A segunda xornada do xuízo celébrase na Quinta Sección da Audiencia de Pontevedra, con sede en Vigo.\nOutro garda civil insistiu en que tiña un exceso de traballo no porto de Marín e que si vixiase todos os embarques paralizaríase a actividade portuaria. Engadiu que se fiaba da palabra» do aprovisionador cando lles dicía que todo estaba correcto aínda que o nome do barco no que embarcaba o tabaco era distinto do que figuraba na documentación de Aduanas.\nConfiaba nas palabras do avituallados que lles dicía que o atracado no peirao só era un barco abastecedor e que o buque destinarario final estaba en alto mar. Confirmaron que había un embarque e que as furgonetas volvían baleiras. A documentación deixábanlla ao «chaboleiro» do barco (un tripulante de baixo rango) para que asinase os papeis.\nO terceiro garda só estivo implicado nunha descarga e asegura que cando lle dixeron que o barco era abastecedor chamou a Aduanas para consultar e que lle deron visto e prace para que seguise adiante.\nNo xuízo tamén declarou por videoconferencia o xefe da Unidade de Análise de Riscos. Leste contou á Fiscalía que descubriu a trama ao cotejar as solicitudes de embarques de aprovisionamento cos despachos da Capitanía Marítima da flota pesqueiro. Achou catro barcos que non estaban no porto nesas datas e cando o estaba, o armador negou que encargase devanditos avituallamientos. «O máis rechamante era que algúns estaban despezados», dixo.\nO xefe de análise tamén viu que os fondos da trama de contrabando de tabaco canalizábanse á conta da filla do dono dunha empresa de aprovisionamento para adquirir unha leira.\nA avogada dos gardas civís acusados de contrabando de tabaco alega que non se atopou «nin un só pitillo»\nArrinca o xuízo contra os axentes de Marín e empresarios de Vigo por finxir o envío de lotes de tabaco libres de impostos a 21 buques\nArrinca o xuízo a tres gardas civís do Porto de Marín, dous empresarios de Vigo e unha auxiliar administrativa como supostos autores dun delito de contrabando de tabaco no que, segundo a Fiscalía, xeraron unha fraude a Facenda de dous millóns de euros. Os axentes afrontan cinco anos de cárcere e os empresarios, catro.\nA vista contra os seis acusados comezou na Quinta Sección da Audiencia de Pontevedra, con sede en Vigo.\nSegundo a Fiscalía, os empresarios de avituallamiento de buques, que tiñan a súa sede na Zona Franca de Vigo, se compincharon con tres gardas civís de Marín para finxir o aprovisionamento de tabaco aos tripulantes dos buques e que estaban exentos de impostos e darlles o visto e prace de embarque. O tabaco, tras quedar libre de impostos, nunca chegaba aos barcos senón que se colocaba a menor prezo no mercado negro. Terían actuado entre o 2011 e o 2013.\nGarda Civil Fraude fiscal Porto de Marín IVE


Novas tecnoloxías na gardería municipal\nAntonio Casal ensina aos meniños da gardería o u... [+]\nOs meniños da gardería aprenden grazas ás novas tecnoloxías\nA gardería municipal de Brión está a familiarizar co uso das novas tecnoloxías a uns corenta meniños e meniñas de entre dous e tres anos. A pesar da súa corta idade, os pequenos desenvólvense no mundo das TIC mellor que moitos adultos.\nO responsable desta precoz iniciación non é outro que Antonio Casal, coordinador das actividades formativas en TIC do Concello de Brión. Un profesional que despois de enganchar aos maiores de Brión ao mundo das redes sociais e a Internet, decidiu “pescar” a novos usuarios. E que mellor que dirixirse á Escola Infantil Municipal para facelo.\nAntonio, que desempeña con grande éxito a súa labor formativa e divulgativa na Aula CeMit de Brión, tan ás súas costas unha longa experiencia no campo das TIC. Coñecen ben o seu maxisterio centos de veciños que ano a ano asisten ás diferentes accións formativas que dende o concello se realizan no mencionado centro.\nCorenta pequenos en grupos de vinte, dous días á semana, teñen media hora de formación en TIC. Polo de agora, só xogan cunha pantalla táctil na que poden, por exemplo, identificar instrumentos musicais, obxectos da vida cotiá ou animais da granxa. Os sons que se activan con cada pulsación na pantalla táctil son estímulo máis que suficiente para que os pequenos non perdan detalle do que nela se reproduce. Un inmellorable xeito de aprender e familiarizarse ao mesmo cos dispositivos intelixentes que cada vez son máis frecuentes na vida cotiá.


Marketing universitario para a mellora na competitividade empresarial - Consello Social Universidade da Coruña\nMarketing universitario para a mellora na competitividade empresarial\n“As universidades deben facer marketing para que os profesionais das empresas saiban que hai unha oferta de servicios e produtos que pode mellorar a súa competitividade”, asegurou Antonio Abril Abril Abadín, ao respecto de incrementar as relacións universidade-empresa.\nO presidente do Consello Social da UDC e presidente da Conferencia de Consellos Sociais, participou no ‘Foro Ignicia: a transferencia de coñecemento en Galicia’, organizado pola Axencia Galega de Innovación e a Fundación Barrié, como membro do comité de expertos que elaborou o informe ‘A transferencia de resultados de investigación no sistema universitario galego de I+D. Informe 2011-2018’.\nUn bo exemplo de ese marketing universitario para a axuda na mellora da competitividade empresarial é o que se está a facer desde os campus de especialización da Universidade da Coruña coa posta en valor dunha investigación en diferentes e potentes áreas que non so atraian a empresas senón tamén ao alumnado.\nSumar proactividade e reformas ao marketing universitario\nO presidente do Consello Social da UDC asegurou que a actitude das universidades, os reitores e os equipos reitorais é moi importante á hora de fomentar a cultura da cooperación na transferencia de resultados. Puxo como exemplo o norte de Portugal considerada ‘strong region’ en termos de innovación dacordo doa Unión Europea e aludiu a súa proactividade e traxectoria neste senso na I+D+i.\nResaltou os importantes pasos que se están a dar nos últimos anos desde as universidades galegas, sobre todo, na herculina. “Non sempre foi así, vimos de moi lonxe e temos un problema na folla de ruta que está a realizar a OCDE pola falla de madurez do sistema”, indicou aludindo a escaseza de espazos de colaboración maduros e con experiencia. Antonio Abril fixo fincapé, ademais, na necesidade de mellorar as competencias dos profesionais das universidades que teñen que transferir os resultados da investigación.\nRecordou que a falla de reformas estruturais no sistema universitario español, principalmente, na gobernanza, lastra a excelencia da educación superior. “Unha universidade pública máis aberta a sociedade e, sobre todo, unha sociedade, incluído as empresas, máis comprometida na xestión e gobernanza das universidades vai favorecer moito a transferencia porque a transferencia é cousa de dous”, insistiu, e recordou que a universidade debe ser o gran laboratorio que faga posible a tan necesaria transformación tecnolóxica das empresas.\nO ecosistema galego de I+D\nO Foro Ignicia foi concibido como un espazo de reflexión e de actuación de cara ao futuro no ámbito da transferencia de tecnoloxía que estivo presidido polo vicepresidente da Xunta e conselleiro de Economía, Empresa e Innovación, Francisco Conde, e o presidente da Fundación Barrié, José María Arias.\nO evento contou co análise sobre o ecosistema galego de I+D dos expertos Fernando Galindo-Rueda, economista sénior da Dirección de Ciencia, Tecnoloxía e Innovación da Organización para a Cooperación e o Desenvolvemento Económicos (OCDE), e Rogelio Conde-Pumpido, coordinador do estudo A transferencia de resultados de investigación no Sistema Galego de I+D. Informe 2011-2018. Ademais, o xefe do Servizo de Promoción e Apoio á Investigación, Innovación e Transferencia de Tecnoloxía da Universidade Politécnica de Valencia, Fernando Conesa, expuxo a súa visión sobre o desenvolvemento profesional de xestores/as e investigadores/as.\nNo Foro Ignicia abordáronse tamén as claves do programa Ignicia ao que se acolleron 16 proxectos galegos nas dúas convocatorias lanzadas e que tiveron como resultado 8 spin off creadas nas que traballan 123 profesionais, 50 deles de nova incorporación, e 9 acordos de licenza. A Axencia Galega de Innovación prepara xa a terceira convocatoria para apoiar a un máximo de 7 proxectos no seus proceso de valorización e transferencia de coñecemento á sociedade.\nO DOG publica a renovación dunha parte do pleno do Consello Social da UDC\nO Pleno do Consello Social aproba as contas anuais da UDC do exercicio 2020


Xentes do surf da Costa da morte no Museo de Man de Camelle\nVai en serio esto da candidatura da Costa da Morte como Reserva Mundial do Surf (WSR). En apenas 2 meses, a proposta iniciada pola Deputación da Coruña está collendo forma, contando con entidades e con profesionais da zona como principais actores e motores.\nEste pasado luns, o Museo de Man de Camelle acollía unha nova xuntanza á que acodían 25 persoas, representantes de diversos organismos públicos e grupos de interese sectoriais especialmente relacionados co surf. Tamén estivo a CMAT, que únese á proposta como ente xestor do xeodestino Costa da Morte.\nA reunión contou coa presencia do representante da ONG “Save the Waves Coaliton”, (a entidade responsable destas calificacións) Tony But, que explicou os obxectios Programa WSR, detallou os pormenores do proceso de candidatura, e falou dos beneficios que implica a declaración para os territorios onde se produce; exemplifcando co caso das once Reserias Mundiais de Surf actuais, entre elas a portuguesa Ericeira. Posteriormente procedeuse a lectura da carta de candidatura da Costa da Morte.\nTony But de Save the Waves Coalliton en Camelle coa Costa da Morte Reserva Mundial de Surf\nCon esta xuntanza pechouse a primeira fase do proxecto antes da presentación da Carta de candidatura, ante o organismo “Saie the Waies”,.\nA xornada rematou cunha iisita á Praia do Trece e ó Cemiterio dos Ingleses. O escritor Rafael Lema Mouzo acompañou o paseo con explicacións históricas sobre os naufraxios na Costa da Morte e as lendas asociadas a esta mítca terra. Para pór o broche fnal, celebrouse unha comida conxunta.\nMáis novas surfeiras\nPodes ver este artigo na próxima dirección /articulo/costa-da-morte/costa-da-morte-presenta-sua-candidatura-segunda-reserva-mundial-surf-europa/20190515095212109684.html


Numerarias auxiliares: vidas en primeira persoa - Opus Dei\nNumerarias auxiliares: vidas en primeira persoa\n"Pois ben, eu diría que a unha numeraría auxiliar Deus mostroulle a súa vontade dunha forma específica, mostrándolle como camiño concreto de santidade ese conxunto de actividades que contribúen a facer familia, para converter os Centros do Opus Dei nun fogar".\nDo Opus Dei 30 de xaneiro de 2012\n¿Que é unha Administración no Opus Dei?\nSilvia Paternó dirixe unha administración que atende diariamente 35 persoas. Anteriormente formou parte do equipo directivo de Vila Sacchetti, administración da sede central do Opus Dei en Roma, onde viven e traballan as persoas que colaboran co Prelado no goberno pastoral do Opus Dei...\nKatia Blondeau, 34 anos, é unha numeraria auxiliar francesa do Opus Dei. Actualmente, traballa na Escola de Hostalaría Dosnon preto de Soissons (Francia).\nDe Tarragona a Barcelona, pasando por Malabo\nComprendín con claridade que Divos estaba a pedirme ser numeraria auxiliar. Tardei en decidirme, porque cada vez que mo expuña, rexeitábao dicíndome: "non, non; isto non é o meu". Ata que ao final dixen que si... ( Vídeo 1 de Inés ) ( Vídeo 2 de Inés )\nOito fotos persoais, menos unha\nNaquel centro do Opus Dei descubrín que a min, o que me entusiasmaba verdadeiramente era o traballo da Administración; por moitas razóns: polo traballo en si e polo espírito de servizo con que se realizaba. Eu traballara antes, como dixen, nun laboratorio, e a Bioloxía seguíame encantando; pero o que enchíame de verdade era ese traballo, e sobre todo, o sentido con que o faciamos.\nO meu traballo é como o da base de baloncesto\nMariana Biskina, numeraria auxiliar bielorrusa, conta neste vídeo como cambiou de plans ao vir vivir a Granada, a súa afección polos idiomas, o valor do traballo en casa... e os seus soños. (Vídeo)\n"Tiña dezaseis anos e encantábame a estética punk. Ía co meu colar de petiscos e todo iso..." Marina Paniagua, numeraria auxiliar, evoca o seu encontro co Opus Dei. Fala do seu traballo na administración doméstica dun Colexio Maior e como o compaxina co estudo de Enxeñaría Técnica Agronóma na Universidade Politécnica de Cataluña.\n"O meu traballo contribúe decisivamente a que unha casa sexa un auténtico fogar"\nTen 34 anos e estudou Administración Hostaleira. Naceu en La Alberca, Salamanca, onde seguen residindo os seus pais, aínda que ela vive en Madrid desde 1991, pouco antes de facerse numeraria auxiliar do Opus Dei.\nPor que pedín a admisión no Opus Dei como numeraria auxiliar\nYukiko Kojima naceu en Kyoto (Xapón). Estudou Maxisterio. Por motivos profesionais, a súa familia trasladouse a Pamplona (España), onde coñeceu o Opus Dei e pediu a admisión como Numeraria Auxiliar. Actualmente vive e traballa en Roma.\nAs empresas da miña vida\nEstou a traballar nun sistema de formación nacido en Inglaterra, o NVQ, Nacional Vocational Qualification , que é moi enriquecedor, polo menos para min, porque me permite desenvolver o meu traballo e preparar profesionalmente ás persoas interesadas neste campo da administración.\nEu son dun pobo de Zamora que se chama Faramontanos de Tabara; un pobo pequeno de 526 habitantes que antes nin sequera viña nos mapas...\n"Sinto a muller máis feliz do mundo"\nChus Puente naceu hai 32 anos en Valladolid. Os valores sementados polos seus pais e o paso polo Colexio Alcazarén, obra corporativa do Opus Dei, foron decisivos na traxectoria desta muller, que agora é numeraria auxiliar.\nO nó da bolsa\nUn día ví un vídeo de san Josemaría. É curioso: foron só vinte minutos. Facíanlle preguntas e el ía respondendo. Aquelas respostas impactáronme. Eu tiña moi pouca idea da relixión e practicaba pouco, por deixamento, por ignorancia ou o que fose; e os poucos sacerdotes que coñecía parecíanme seres afastados, distantes, sempre tan serios e tan solemnes... non sei. O caso é que a proximidade, a alegría e o bo humor de san Xosemaría encantáronme; e a súa mensaxe, aínda máis.\n"Entendín a Obra como unha gran catequese"\nO traballo da administración saca o mellor de min, e non me refiro simplemente á habilidade manual, aínda que certamente é unha satisfacción poder facer mellor as cousas cada día, senón á oportunidade que ese traballo me brinda para servir aos demais. O servizo é o núcleo de calquera traballo...\nO espírito do fogar\nPatricia Diaz Santos, autora dun libro sobre O Señor dos Aneis, fala de literatura, de cociña, de comida... e sobre todo, do amor e do sentido da vida. (Vídeo " A transmisión duns valores a través da alimentación ").\nO segredo da alegría\n"Unha amiga xaponesa e budista bombardeábame sempre coas mesmas preguntas. Dicíame: ¿Por que estás sempre tan alegre, tan feliz, tan contenta? É que a vida che sorrí continuamente, ¿é que non tes problemas, ou dores, ou dificultades?". Conchita Tomei procede de Cidade Rodrigo (Salamanca). Cóntanos a súa experiencia como numeraria auxiliar no Opus Dei nestes "case xa" trinta anos.\nRosalía López, numeraria auxiliar, vive en Roma desde 1946, donde se trasladó a vivir por invitación de san Josemaría.


Albaida del Aljarafe - Wikipedia, a enciclopedia libre\n3.201 hab. (2020)\nAlbaida del Aljarafe é unha localidade da provincia de Sevilla, en Andalucía (España).\nNo ano 2005 contaba con 2.500 habitantes. A súa extensión é de 11 km² e ten unha densidade de 202 hab/km². As súas coordenadas xeográficas son 37º 25 N, 6º 10' W. Atópase situada a unha altitude de 162 metros e a 20 quilómetros da capital da provincia, Sevilla.\nFoi fundada en época turdetana co nome de Kaelia; como Laelia foi coñecida en época romana e como Al-Baida (A Branca) en época árabe. Foi conquistada por Castela en 1253 e repoboada en 1302. Pasou a chamarse Sanlúcar de Albaida ata que tomou o nome definitivo de Albaida del Aljarafe.\nDentro dos dialectos do español Albaida del Aljarafe é coñecida por conservar a pronuncia arcaica palatal do dígrafo -ll-, que en boa parte do territorio do español europeo foi substituído por un fonema fricativo (yeísmo).\nWikimedia Commons ten máis contidos multimedia na categoría: Albaida del Aljarafe\ncódigo INE: 41003\nTraído desde «https://gl.wikipedia.org/w/index.php?title=Albaida_del_Aljarafe&oldid=5832638»\nA última edición desta páxina foi o 6 de agosto de 2021 ás 20:43.


Os gandeiros e agricultores de Galicia recibiron 25 millóns de indemnizacións por seguros agrarios en 2021 - Campo Galego\nInicio / Desenvolvemento rural / Os gandeiros e agricultores de Galicia recibiron 25 millóns de indemnizacións por seguros agrarios en 2021\nAumentan case un 3% respecto ao ano 2020. As indemnizacións para os gandeiros asegurados nas diferentes liñas de vacún superaron os 12,2 millóns de euros.\nDavid González Iglesias - 12/04/2022\n12/04/2022 1:22 p.m.\nViña afectada polas xeadas, un dos riscos que cobren os seguros agrarios\nAs indemnizacións de Agroseguro aos agricultores e gandeiros asegurados en Galicia polos sinistros producidos durante o ano 2021 elévanse por riba dos 25 millóns de euros, case un 3% máis que o ano anterior.\nEn total, as indemnizacións abonadas aos agricultores e gandeiros de Lugo alcanzaron os 11 millóns de euros. A continuación, sitúase A Coruña (9,0 millóns), Pontevedra (3,1) e Ourense (1,9 millóns).\nMáis do 90% das indemnizacións xa foron abonadas aos asegurados galegos, até sumar máis de 22,8 millóns. No total nacional, as indemnizacións sitúanse por riba dos 722 millóns de euros.\nPor liña de seguro, destacan as indemnizacións abonadas aos gandeiros galegos asegurados nas diferentes liñas de vacún, que pecharon a pasada campaña con 12,2 millóns de euros. Ademais, a liña de seguro que cobre os gastos derivados da retirada e destrución de animais mortos alcanzou outros 12,1 millóns.\nNo caso dos seguros agrícolas, os danos rexistrados superan os 700.000 euros, na súa maior parte destinados a compensar os danos sufridos polo viñedo galego (570.000 euros, case un 40% máis que o ano 2020), aínda que tamén se produciron sinistros en producións aseguradas de cultivos forraxeiros (millo), hortalizas, herbáceos extensivos, oliveiral ou planta viva. Os viticultores asegurados en Lugo recibiron 273.000 euros en indemnizacións, principalmente por danos por xeada. No caso de Ourense, os danos por xeada tamén foron os máis frecuentes, e elevaron as indemnizacións por riba dos 215.000 euros. O resto repártese entre produtores asegurados de uva de viño na Coruña e Pontevedra.


Solicitude de autorización de inicio da actividade formativa dos contratos para a formación e a aprendizaxe\nXestión de solicitudes de autorización de inicio\nNova solicitude de modificación ou extensión\n"A actividade formativa do contrato para a formación e a aprendizaxe será autorizada previamente ao seu inicio polo Servizo Público de Emprego competente" (Artigo 16.7 do Real Decreto 1529/2012, de de 8 novembro, polo que se desenvolve o contrato para a formación e a aprendizaxe e establécense as bases da formación profesional dual e artigo 6 da Orde ESS/2518/2013, de de 26 decembro.)\nEsta aplicación permite solicitar ante o correspondente Servizo Público de Emprego a autorización de inicio da actividade formativa dos contratos para a formación e a aprendizaxe.\nMediante esta aplicación poderase solicitar e rexistrar electronicamente, a autorización dos contratos cuxo posto de traballo estea situado nunha Comunidade Autónoma que subscribise o convenio de colaboración para a utilización do Rexistro Electrónico do Servizo Público de Emprego Estatal. En todo caso, as empresas que contraten en Ceuta ou Melilla.\nNa pantalla de inicio da solicitude infórmase sobre as Comunidades Autónomas que asinaron o convenio. Se a súa Comunidade Autónoma non figura na relación, deberá porse en contacto co Servizo Públicos de Emprego da mesma para realizar a solicitude.\nPara realizar a solicitude encha cada un dos apartados do formulario da forma máis completa e exacta posible. Cada apartado componse dunha pantalla. O paso dunha pantalla a outra almacenará a información introducida. Desta forma, pódese interromper o enchido e retomalo noutro momento conservando os datos xa achegados. Cando remate o seu enchido garde e envíe. Unha vez que a solicitude foi enviada non é posible modificar a información consignada nesta. Garde unha copia ou imprímaa pulsando nas opcións correspondentes. Cubrirase e presentarase unha solicitude por cada contrato para a formación e aprendizaxe que se vaia formalizar cuxa actividade formativa vaia dirixida á obtención dun:\nCertificación académica ou acreditación parcial acumulable.\nA persoa solicitante da autorización de inicio deberá estar en posesión dun certificado electrónico ou eDNI.\nAntes de cubrir a solicitude debe ter en conta os seguintes aspectos:\nA actividade formativa levarase a cabo en centros ou empresas debidamente autorizados ou acreditados polas administracións educativas ou laborais. Buscador de centros.\nA actividade formativa estará relacionada coa actividade laboral desempeñada no posto de traballo ou ocupación obxecto do contrato. Buscador de Certificados de Profesionalidade relacionados coas ocupacións.\nA persoa traballadora deberá reunir os requisitos de acceso establecidos na correspondente normativa para cursar as ensinanzas da devandita actividade formativa.\nA formación bonificarase cando esta conduza á obtención de Títulos de Formación Profesional, Certificados de Profesionalidade e Certificación académica ou Acreditación parcial acumulable.\nNo desenvolvemento da actividade formativa achegarase unha Planificación xeral desta (ver modelo).\nNo suposto de que a formación se desenvolva conxuntamente entre centro e empresa nalgunha das modalidades establecidas no artigo 3.1 do RD 1529/2012, do 8 de novembro, achegarase un documento no que se especifique a colaboración entre a empresa e o centro.\nSe a solicitude presentada non reunise os requisitos esixidos, notificarase para que no prazo de dez días hábiles, o solicitante emende as faltas ou acompañe os documentos preceptivos, con indicación de que se así non o fixese, teráselle por desistido da súa petición, segundo o establecido no artigo 71 da Lei 30/1992, do 26 de novembro, de réxime xurídico das administracións públicas e do procedemento administrativo común.\nA solicitude resolverase no prazo máximo dun mes dende a data da súa entrada en Rexistro. A non resolución no devandito prazo lexitima os interesados para entender estimada a súa solicitude por silencio administrativo, de acordo co disposto no artigo 16.9 do Real decreto 1529/2012, do 8 de novembro, polo que se desenvolve o contrato para a formación e a aprendizaxe e se establecen as bases da formación profesional dual.\nPara calquera consulta sobre esta aplicación poden dirixirse ao Servizo Público de Emprego correspondente.


Unha festa deportiva para pechar o 1º Circuito de Xadrez da Costa da Morte - Deportes - Que pasa na costa\nUnha festa deportiva para pechar o 1º Circuito de Xadrez da Costa da Morte\nChegou á súa fin, e o fixo como comezou, cun grande éxito de participación e acollida. O domingo 27 de xaneiro de 2013, celebrouse en Muxía, a 7ª proba e clausura, do 1º Circuíto de Xadrez Costa da Morte Concello de Muxía, que organizou o Concello de Muxía e o Club Xadrez Cabo Touriñán.\nA xornada, máis que unha competición, foi toda unha festa deportiva, na que nenos e maiores gozaron do xadrez e dun ambiente extraordinario, promovido pola convivencia o longo das 7 xornadas coas que contou este 1º Circuíto. Pero nesta ocasión, ademais de xadrez, houbo música e chocolatada.\nO ambiente estivo ademais amenizado por un grande, Don Jose Manuel Pazos Redonda, octoxenario músico muxián e avó de Adrián e Anxo, ambos integrantes do Club Xadrez Cabo Touriñán, que sacou o seu acordeón para facer as delicias de xogadores e afeccionados.\nO propio "Pazos de Merexo" foi un dos encargados, xunto co alcalde muxián Félix Porto, de facer a entrega dos premios.\nDous títulos por decidir\nNo deportivo había un par de puntos de interese, como determinar o gañador en categoría absoluta dada a igualdade coa que chegaban 3 axedrecistas, ou o campión na categoría sub-10.\nAsí, a clasificación final do circuito as cousas quedaron como segue:\nNa categoría ABSOLUTA, o campión foi Jose Manuel Pose de O Toque Xiria de Carballo con 44 puntos, que remontou o punto de vantaxe co que contaba o baiés Pablo Mira, que quedou en segunda posición Pablo Mira con 43 puntos; e o terceiro posto foi para Jose Sar, con 40 puntos do Club Xadrez Cabo Touriñán.\nNa categoría SUB 14, o prineiro posto foi para Diego Bugliot de Exalcoholicos de A Coruña con 68 puntos, segundo foi Xan Nogueira de Cabo Touriñán con 50 puntos e o terceiro posto foi para Miguel Papín de Cabo touriñán con 50 puntos.\nNa categoría SUB 12, unha campiona, Carla Sánchez de Peleteiro, con 71 puntos, seguida en segunda posición por Martín Pena, tamén do peleteiro con 60 puntos, e cerra o podio en terceira posición,Carlos Ramos de peleteiro con 50 puntos.\nA SUB 10 o podio configurouse da seguinte maneira; primeira posición para Eloy Vilela de Cabo Touriñán con 72 puntos, segundo posto para Brais Mata Ewy do Peleteiro con 63 puntos e a terceira posición foi para Juan Carneiro do peleteiro con 55 puntos.\nNa categoría das promesas, a SUB 8, o primeiro posto foi para o tamén Campión Provincial, Kevin Carballo Touriñán, do Cabo Touriñán con 84 puntos, seguido do compañeiro de equipo, Anxo Lagocon 68 puntos, e pecha o podio en terceira posición Adrián Pazos de Vimianzo con 55 puntos.\nNa clasificación por equipos, o primeiro e segundo posto foi para Club Xadrez Cabo Touriñan A e Club Xadrez Cabo Touriñan B respectivamente, e o terceiro foi para Peleteiro A.\nPrimeiro circuito, primeiro éxito\nA valoración final do Circuito que fai a organización, no pode ser de outra maneira que totalmente positiva, xa que os niveis de asistencia os sete torneos foi impresionante, e tódolos comentarios, tanto dos xadrecistas participantes como dos acompañantes dos mesmos e público asistente, foron de felicitacións e agradecemento pola promoción deste deporte minoritario.\nPara o ano que vén, esperemos que máis!\n6º Torneo: O Circuito de Xadrez desborda Fisterra.\n5º Torneo: Francisco Luís Abella volve dominar o taboleiro de Xadrez da Costa da Morte.\n4º Torneo: Os corcubioneses copan o podio do Torneo de Xadrez de Carnota.\n3º Torneo: O Circuito de Xadrez roza a maxia en Vimianzo.\n2º Torneo: O Clube Cabo Touriñán lidera o Circuito Costa da Morte tralo Torneo de Corcubión.\n1º Torneo: Muxía abríu o Circuito de Xadrez Costa da Morte con case 60 xogadores.\nO Xadrez do Cabo Touriñán trae un campionato Provincial.\nAPEM únese ao Circuito de Xadrez gracias aos mozos do Clube Touriñán.\nEn marcha o Circuito de Xadrez da Costa da Morte.\nO taboleiro de xadrez de Touriñán toma a Provincia e parte de Portugal.\nNota de prensa do Clube de Xadrez Cabo Touriñán e da man de Diego Castiñeira Romero, Técnico de Deportes do Concello de Muxía.\nUn ceense e unha vimiancesa entre os mellores do Cross galego


Lídia Senra reivindica en Castroverde o dereito do pobo galego a alimentarse a si mesmo – AGE en Europa\nby AGEe · 27 Febreiro, 2016\n“Os tratados de libre comercio só favorecen ás grandes empresas e provocan a desaparición das pequenas e medianas explotacións”, dixo\nA eurodeputada ofreceu este sábado no Centro Social A Chave das Noces unha charla sobre alternativas para a supervivencia do agro\nLugo, 27 febreiro 2016. Lídia Senra ofreceu este sábado pola tarde unha charla no Centro Social A Chave das Noces, no Antigo Camiño Ancho de Castroverde (Lugo), baixo o título “A soberanía alimentaria: plantexamentos alternativos para a supervivencia do agro”, dentro das xornadas “Febreiro, Fervedeiro”.\nA eurodeputada de Alternativa Galega de Esquerda en Europa (AGEe) defendeu o dereito dos pobos a alimentarse a si mesmos fronte ás políticas de libre comercio e de apertura de fronteiras e mercados que está impulsando a Unión Europea para favorecer os intereses das grandes multinacionais, algo que, explicou, “deixa fora do xogo ás pequenas e medianas explotacións agrarias e á pesca artesanal e o marisqueo, levándoas á súa desaparición”.\nSenra apostou por impulsar unha política na que se recuperen as parroquias, as aldeas, na que se diversifiquen as producións fronte ao monocultivo e na que cada país teña o dereito a producir os seus propios alimentos básicos. “Falar de soberanía alimentaria é falar de moito máis que de alimentarse, é tamén poder reanimar o rural e a costa e na medida en que se recuperen os sectores produtivos básicos, o agro e a pesca, imos ser capaces de xerar máis postos de traballo no país, a soberanía alimentaria tería consecuencias positivas en todo o tecido social galego”, reivindicou. “No contexto de crise actual, recuperar os sectores produtivos básicos sería unha fonte de emprego moi importante e de desenvolvemento do país en base a nós e ás nosas necesidades”.\nLídia Senra reiterou que “facer a compra hoxe en día é un acto político dunha magnitude enorme”. Así, chamou a exercer a capacidade de decidir e valorar a parte do orzamento familiar que se quere dedicar á alimentación e a apostar polos mercados locais e os produtos producidos na contorna próxima a onde van ser consumidos, fronte á competencia da globalización e das grandes áreas comerciais, un dos, cualificou, “grandes logros dos poderes económicos e políticos neoliberais”.\nA eurodeputada de AGEe criticou o contexto europeo actual, que impulsa acordos de libre comercio coa única intención de eliminar os mecanismos de protección existentes para favorecer o negocio agro-exportador que fai circular masivamente ao redor do planeta alimentos que se poderían conseguir en circuítos curtos.\nSenra tamén aproveitou para atacar as últimas reformas europeas, que permiten que se poidan etiquetar os produtos transformados sen poñer o país de orixe da carne ou do peixe, dándose a situación de que a día de hoxe se están vendendo como galegas conservas de mexillón que non é galego, por exemplo. “En Europa estase intentando ir a unhas políticas onde as grandes empresas teñan á súa disposición toda unha normativa que lles permita facer todo o que lles interesa”, asegurou a eurodeputada galega.\n“Levan anos dicíndonos que hai que modernizarse, que hai que redimensionar as explotacións leiteiras, véndennos a moto de que hai que abrir os mercados para exportar, pero o que pasa é que na mesma medida en que se abre a fronteira para exportar, ábrese tamén para importar e os pequenos produtores quedan fora de todo ese xogo porque non teñen capacidade para competir no mercado global”, zanxou. Porén, Lídia Senra animou a dar a batalla aínda que sexa difícil. “A única opción que nos queda é dar a batalla, se non a damos, o futuro das xeracións de xente que ven detrás vai ser moi difícil”, concluíu.\nTags: acordos comerciaisagriculturaeconomía ruralemerxencia socialestafa bancariaestafa financieiraleiteliberalizaciónliberalización comercialliberalización sector lácteolibre mercadoLidia SenramarisqueoOMCOrganización Mundial do ComercioPACpescapesca artesanalpolíticas públicasSLGsoberanía alimentariasustentabilidadetransxénicos\nLídia Senra denuncia que a Xunta está abrindo pistas nos montes queimados sen que se saiba para que son


Capacidade, sí moita!: Roteiro sensorial - 2021\nCapacidades, Si moitas!: Roteiro sensorial (2 h)\nInicio da actividade: 05-12-2021\nFin da actividade: 05-12-2021\nDias da actividade: Domingo 5 de decembro\nHorarios: de 11:00 a 13:00 h\nDestinatarios/as: Todas as idades - e máis anos\nInscricións ata: Venres, 3. Decembro 2021\nRoteiro sensorial moi divertido e lúdico para percorrer Arcade falando da integración e adaptación das persoas con diversidade funcional no día a día. Por medio de diferentes situacións nas que os sentidos xogarán un papel moi importante percorreremos os espazos urbanos facendo un percorrido que terá outra visión, outro tacto, outro olor, outras formas de relacionarnos co entorno e coas demais persoas. Mesturando sensacións, emocións e superacións que axudaran a valorar as nosas capacidades e potenciais de cara a afrontar diversas situacións e a percibir con moita máis empatía, atención e reflexión todo o que nos rodea. Ao longo do percorrido valoraremos como vai sendo a nosa adaptación a estas situacións tan alleas ou descoñecidas para nós e coñecer máis sobre as diversidades funcionais.\nDividiremos o grupo de participantes en dous grupos de 16 persoas cada un. Cada grupo irá acompañado de dous monitores/ascos que realizaran un percorrido diferente, onde traballaremos a nosa integración e coñecemento do entorno máis próximo a nós a través da “observación dos sentidos”.\nHora de saída: 11:00 horas.\nHora de chegada ao punto de inicio: 13:30 horas.\nMateriais necesarios: roupa cómoda e calzado para camiñar.\nComunicarase a cada persoa en que grupo está e cal será o seu punto de inicio cando remate o prazo de inscrición.Un dos grupos sairá da Praza de Talo Río e o outro do Peirao, ao lado da caseta de información.\nAmpliación do prazo ata o venres 3 ás 13:00 h


Luís Bará - Ponte.tv\nInicio » Posts tagged 'Luís Bará'\nOQO e Kalandraka: Monte Porreiro ConVida empresarial internacional\n28 Xuño, 2012 / Cultura\nOs mellores exemplos de internacionalización empresarial de Pontevedra están no barrio de Monte Porreiro. E son ademais empresas culturais. Trátase das editoriais OQO e Kalandraka, especializadas en literatura infantil e presentes, moi presentes, alén das nosas fronteiras. O alcalde de Pontevedra, Miguel Anxo Fernández Lores, acompañado polos concelleiros Luís Bará e Anxos Riveiro, estiveron nas súas respectivas sedes no marco do programa Monte Porreiro ConVida, que pretende reforzar a identidade colectiva do barrio mais populoso da cidade.\nA posta en valor dos Muíños do Batán\n16 Abril, 2012 / Cidade\nOs Muíños do Batán están en Salcedo. E ata esta parroquia achegáronse o concelleiro de Patrimonio Histórico, Luís Bará, e a Asociación de veciños Heroes do Campo da Porta para comprobar os traballos de limpeza que levou a cabo a Comunidade de Montes de Salcedo na zona e ir máis alá no plan de recuperación e posta en valor dunha zona de gran beleza natural e interese patrimonial. Implicación veciñal e conexión coa Administración Local.


» Unha muller viaxa soa. Unha anomalía.\nLaura O. Sánchez, mochileira, socióloga, estudante de antropoloxia e militante de Galiza Nova.\nPerdín a conta das veces que escoitei: Non tes sentido común… calquera día apareces morta ou violada. Estás tola, viaxar soa, a quen se lle ocorre?. O sermón patriarcal que levamos escoitando toda a vida. Unha mestura entre: medo ao descoñecido e vomitar discursos que vemos na televisión, estudamos nas escolas ou que reproducen os nosos pais.\nRecomendacións que non parten da maldade ou a completa ignorancia, senón do paternalismo e o heteropatriarcado que impregna todos os ámbitos da sociedade. O sistema patriarcal, que non entende de fronteiras, atenta contra a nosa integridade e somos dobremente discriminadas: por sermos mulleres e mozas. E desde as institucións, lanzan a seguinte mensaxe: somos nós, as mulleres, as que temos que aprender a protexernos. Se son violada, o primeiro que me dirían sería: Estás segura?. E o seguinte: Que fixeches para que iso sucedese, por onde andabas e a que horas? As preguntas non son novas. Resumindo: muller, a culpa é túa.\nAs que quedamos, somos o berro das que xa non teñen voz. Pois algunhas mozas, como Marina e María José (dúas mochileras arxentinas), xa non poden falar. Os medios de comunicación dixeron que apareceron mortas en Montañita, Ecuador, no ano 2016. Mais foron asasinadas polo mero feito de ser mulleres que viaxaban soas. Efectivamente, algunhas redacións cren que dúas é o mesmo que unha. Non é un erro de comprensión lectora.\nRecordo as palabras dunha mochilera mexicana, que cun tono sacástico, falaba da violencia de xénero: “Sempre que saio da miña casa de DF, vou con bragas limpas e un sostén decente. Póñolle dobre ración de comida ao can e auga. Penso que é mellor previr, tal vez non volto. No meu camiño pode aparecer un fillo do patriarcado, que me levará a unha rúa (chea de xente ou non) e serei violada. Ou asasinada, sen romperse moito a cabeza. Porén, prepárome con moito tino, se vou saír na portada dun xornal sensacionalista pois que a xente comente que era moi fermosa, mágoa que fose unha muller.”\nQueremos ser libres, non valentes. Por suposto, somos conscientes dos perigos que hai fóra. Non imos por rúas escuras, pagamos un taxi se cae a noite, levamos o móbil na man e facemos o aceno de chamar, avisamos aos nosos amigos cando chegamos… O mesmo protocolo de autodefensa que seguimos na nosa vila natal, como nunha cidade que non coñecemos e fica ao outro lado do Atlántico. Porén, hai que lembrar que a maioría das violacións e feminicidios ocorren no círculo máis próximo: a familia, os amigos, os veciños… Alén diso, haberá que poñer atención ao que ocorre de portas para dentro. Non son casos illados, nin aberracións maquinadas por alguén que sofre unha patoloxía, é violencia de xénero sistemática e institucionalizada.\nTodos os días, as mulleres escoitamos que viaxar soa é un suicidio ou pedir que nos violen. Continuarán meténdonos o medo no corpo, pois empoderar ás persoas que non entran na pechada categoría: home-heteropatriarcal, non é unha prioridade. Non hai vontade política. Nin sequera a xustiza está da nosa parte, a burocracia xoga a ser cómplice da victimización das mulleres.\nNon abonda con falar ou deixar testemuño da desigualdade de xénero, cuxas expresións son difíciles de identificar pois normalizamos os mal chamados micro(gran)machismos. Mochilear está completamente masculinizado. A maioría dos blogs son escritos por homes, é estraño atopar unha muller que redacta as súas fazañas polo mundo e en solitario. Eles son vistos como aventureiros, mentres nós somos consideradas unhas temerarias ou heroínas, quedando relegadas a foros de moda ou cosmética. O mundo do couchsurfing, o autostop ou o workaway case non percibe a presenza femenina. Non é unha simple casualidade, senón a consecuencia de (sobre)vivir cun corsé, chamado patriarcado, que nos asfixia.\nContra o patriarcado, feminismo organizado!


Corrixir o erro de usuario e contrasinal en iCloud | Novidades do iPhone\nAlejandro Cabrera | | icloud, Titoriais e manuais\nEste é un erro antigo, pero que seguimos vendo, incluso despois da última actualización de iOS 9. Ás veces un iPhone entra nun bucle onde pide continuamente os teus datos Acceso a iCloud, usuario e contrasinal. Mesmo cando introduce o seu ID de Apple e contrasinal, o erro fai que pregunte unha e outra vez (e unha e outra vez) o nome de usuario e o contrasinal, bastante molesto, non?\nTer un iPhone preso no bucle de entrada de iCloud pode ser moi frustrante. Afortunadamente, a axuda está a man. Neste artigo temos cinco solucións diferentes para o bucle de entrada de iCloud.\n1 Deslice para desactivar\n3 Verifique que iCloud estea funcionando\n4 Restablece o teu contrasinal\n5 Copia de seguridade e restauración do iPhone\nDeslice para desactivar\nO erro ao ingresar as credenciais de iCloud pode ser causado por un conexión Wi-Fi defectuosa , e o xeito máis sinxelo de solucionalo é apague o iPhone e despois dun momento acéndeo de novo. Isto só leva uns minutos e, se o problema se soluciona, aforrarás moitas outras solucións ao problema que podes probar. Siga estes pasos para apagar o iPhone e acendelo de novo:\nManteña premido o botón bloqueo / vixilia (na parte superior do iPhone ou na parte dereita se é un modelo máis moderno) durante uns cinco segundos ata que apareza a opción de desactivar.\nPasa o dedo pola icona Apagar cara á dereita.\nAgarde uns 30 segundos a que a pantalla se volva completamente negra.\nPreme o botón Bloquear / Activar para volver acender o teléfono.\nCando xa estea activado, pasará un tempo antes de que iCloud se inicie. Pódese solicitar o seu ID de Apple e o seu contrasinal, unha vez introducidos non debería solicitalos de novo.\nSe restablecer o iPhone non soluciona o problema, téntao saia de iCloud e logo inicie sesión de novo. Siga estes pasos:\nVaia a Configuración> iCloud.\nDesprácese cara abaixo e toque Asinar.\nToca Pechar sesión.\nPrema en Eliminar do iPhone.\nAgora toca Iniciar.\nIntroduce o teu ID de Apple e o teu contrasinal.\nEste restablecemento de iCloud pode solucionar o problema en cuestión.\nVerifique que iCloud estea funcionando\nAntes de continuar, suxerímoslle que o verifique iCloud funciona correctamente.\nDebes ir a https://www.apple.com/support/systemstatus/ no teu Mac ou iPhone e comproba que todo os servizos son verdes. Se hai un problema co iCloud no servidor de Apple, é mellor esperar a que Apple o solucione nun par de horas.\nSe ningún dos pasos anteriores tivo éxito e o estado do sistema de Apple xa se verificou para funcionar correctamente, entón o seguinte paso é cambia o teu contrasinal de ID de Apple. É un problema, pero o problema adoita solucionarse. Cambiar o contrasinal é máis fácil de xestionar desde o seu Mac (ou PC Windows).\nAbra o navegador web Safari e vaia a https://appleid.apple.com\nFai clic en Cambiar o contrasinal.\nInsira o seu ID de Apple e faga clic en Seguinte.\nEscolla o autenticación por correo electrónico ou resposta a preguntas de seguridade e faga clic en Seguinte.\nFai clic en Restabelecer o contrasinal.\nIntroduza a contrasinal novo no campo contrasinal e logo confirme o contrasinal.\nAgora introduce o novo contrasinal no teu iPhone cando se lle pregunta. O iPhone debería aceptalo e solucionar o problema.\nCopia de seguridade e restauración do iPhone\nSe o iPhone segue solicitando o contrasinal de iCloud, xa intentou apagalo e acendelo, cambiando o contrasinal de iCloud e as outras opcións que indicamos anteriormente, entón o último paso é fai copia de seguridade e restaura o teu iPhone.\nTerá que facer un fai unha copia de seguridade do iPhone nun ordenador porque non poderá facer copias de seguridade en iCloud.\nConecta o teu iPhone a Mac usando o cable USB.\nFai clic en Dispositivos e selecciona o teu iPhone.\nSelecciona para realiza a copia de seguridade no ordenador.\nFai clic en facer unha copia de seguridade agora\nAgarde a que finalice o proceso de copia de seguridade (verá unha barra de progreso azul na parte superior de iTunes).\nCando remate, pode iniciar o proceso de restauración do seu iPhone:\nMantén o iPhone conectado ao Mac.\nFai clic en Configuración> iPhone> iCloud.\nFai clic en Buscar o meu iPhone.\nDesactivar Buscar o meu iPhonee.\nInsira o seu contrasinal de ID de Apple e faga clic en Desactivar.\nVolve a iTunes no teu Mac e fai clic en restaurar iPhone.\nSiga o proceso de restauración e use a copia de seguridade que acaba de crear antes do proceso de restauración. Descarga a última versión de iOS de Apple e restaura o iPhone usando a copia de seguridade.\nCun destes pasos debería ter solucionado o problema de que o seu ID de Apple e o seu contrasinal solicítanse constantemente no seu dispositivo.\nCamiño completo ao artigo: Novidades do iPhone » Produtos de Apple » icloud » Como solucionar un iPhone que segue pedindo o seu nome de usuario e contrasinal de iCloud\nDavid C ++ dixo\nOla, isto pásame: O, cambiei o contrasinal e restablecín todos os meus dispositivos, pero segue aparecendo no meu iPhone 6, iPad Air e Macbook pro. Aínda non está solucionado.\nResponde a David C ++\nAlejandro Cabrera dixo\nOla David, ¿Fixeches as 5 posibles solucións?\nResposta a Alejandro Cabrera\nCÓRMAME CO IPOD DE QUINTA XERACIÓN, TENTAREI CO PASO DE PECHAR A SESIÓN DE ICLOUD PARA VER SE O PROBLEMA NON PERSISTE.\nAmi pásame coa AppStore Non podo descargar nin actualizar nada Non sei que facer Non quero perder o jailbreack\nResponde a Elmer\nOla, fixen todos os pasos e sigo tendo o mesmo problema, teño outro dispositivo na mesma conta e funciona perfectamente, entro desde o PC e déixame entrar na conta de iCloud e non se me ocorre nada máis, alguén sabe unha solución\nNingún dos métodos funcionou para min. É un móbil novo e non me permite facer a copia de seguridade porque non está configurado (cando xa restaurei o meu iPhone anterior neste). Dáme a mensaxe de benvida, desbloqueo e vai directo á pantalla de Apple ID, onde me dá o problema.\nAgora mesmo lamento totalmente o día que tiven o meu primeiro iPhone\nAínda que non está conectado á rede, pídeme constantemente que me conecte a iCloud. Nin sequera podo ler unha páxina en silencio.\nJapan Display prepárase para facer pantallas AMOLED para iPhone en 2018\nO terceiro analista de Apple di que un iPhone máis pequeno non axudará á compañía


O PP pide incrementar en 700.000 euros o Plan Único da Deputación | Terrachaxa.com\n7 horas Comeza hoxe a edición virtual do Encontro de Torneiros de Xermade\n7 horas As Escolas Deportivas das Pontes aprazan ata outubro a inscrición\nO grupo provincial do Partido Popular acaba de presentar as súas emendas ao Plan Único 2020, coa intención de mellorar o contido deste documento, de modo que resulte máis útil para os concellos nunha conxuntura na que teñen un papel de importancia extraordinaria para facer fronte á crise sanitaria provocada polo coronavirus. O portavoz popular, Javier Castiñeira, sinala que o Plan Único, tal como o presentou o goberno provincial, é “un documento que limita máis a autonomía local respecto aos anteriores e non se incrementa nin un só euro con respecto á versión elaborada antes do estado de alarma, algo que resulta inexplicable”. Castiñeira destaca: “O plan chega tarde, mal e arrastro, non foi consensuado co Partido Popular e resulta moi pouco ambicioso con respecto á situación económica que espera nos próximos meses aos concellos”. Os populares instan a Tomé a deixarse de desculpas e de campañas inútiles e a aplicar medidas de apoio real aos concellos como fixeron outras deputacións.\nCastiñeira destaca o feito de que, tal como está redactado neste momento, o Plan Único “desconta o custe das medidas de loita contra o COVID-19 aos propios concellos que deberían sacar crédito das inversións iniciais”. Resalta nesta liña que “a Deputación non puxo nin un só euro demais para a loita contra COVID-19 para dar equipos de protección aos concellos, polo que non entendemos que o señor Tomé se poña a dar leccións cando aínda non aportou nin un só euro”.\nO portavoz popular explica que o seu grupo solicita “que o orzamento do plan se incremente en 700.000 euros ata chegar aos 22 millóns de euros, para posibilitar así fondos reais aos concellos”. Aclara que “a propia interventora confirmou nas comisións que é tecnicamente viable”.\nPor outro lado, os populares, nas súas emendas demandan un incremento de todos os prazos nun mes, dado, di Castiñeira, “que os concellos están moi limitados neste momento de persoal e non teñen a culpa das inxerencias do propio goberno e de que o plan chegue tarde”. Igualmente, o grupo provincial do PP solicita que non se limite o uso das baixas como as prorrogas, e que se volva ao sistema do ano pasado.\nIgualmente, as propostas populares inclúen que aos concellos con endebedamento excesivo, máis do 100%, se lles permita usar parte do importe que lles corresponda do Plan Único para paliar as partidas de gastos corrente afectados por esta débeda.\nCastiñeira insiste en que “O PP non foi citado para consensuar o plan, pero, pese a elo, queremos sumar e mellorar o documento presentado polo equipo de goberno”.\nCastiñeira, á vista das recentes manifestacións do presidente da Deputación, manifestou que o Plan Único non vai servir para que os lucenses esquezan que, ata o momento, o organismo provincial, presidido polo socialista José Tomé, non puxo nin un só euro para axudar aos concellos a afrontar a grave crise provocada polo coronavirus. Destacou que o Plan Único xa existía cando Tomé chegou á presidencia da Deputación e que esta vía de apoio aos concellos non exime á institución doutras fórmulas de apoio económico e técnico aos concellos para superar esta difícil conxuntura.\nEtiquetas coronavirusDeputaciónpandemiaPartido PopularPlan ÚnicoTerra Chá\nAnterior Alcaldes de Friol e Castro acusan a Tomé de inoperancia\nSeguinte Caixa Rural Galega facilitará o aprazamento de hipotecas


"A clave para substituír ao glifosato está na rotación de cultivos e no desherbado mecánico" - Campo Galego\nInicio / Portada lista 2 / “A clave para substituír ao glifosato está na rotación de cultivos e no desherbado mecánico”\nAbordamos con Amaia Ortiz, xefa do Departamento de Produción e Protección Vexetal no Instituto Vasco de Investigacións Agrarias, as alternativas que se presentan ao uso do glifosato na agricultura\nL. Martínez - 03/08/2020\nL. Martínez 03/08/2020 4:03 p.m.\nAmaia Ortiz, xefa do Departamento de Produción e Protección Vexetal en Neiker.\nO uso do glifosato, un herbicida de amplo espectro, leva anos no centro da polémica. Coñecemos de man de Amaia Ortiz, xefa do Departamento de Produción e Protección Vexetal no Instituto Vasco de Investigacións Agrarias (Neiker), algunhas das particularidades deste produto, así como as alternativas que se presentan na actualidade.\n-Que riscos supón o uso do glifosato? Está xustificada a súa mala fama dos últimos anos?\n-En marzo de 2015, a Axencia Internacional para a investigación do cancro (Iacr) clasificou ao glifosato como “probablemente canceríxeno para os seres humanos” (Grupo 2A). Isto baseouse en evidencia “limitada” de cancro en humanos (por exposicións ocorridas e confirmadas) e evidencia “suficiente” de cancro en animais experimentais (de estudos con glifosato “puro”, sen a combinación con outras sustancias). A Iacr tamén chegou á conclusión de que había probas “fortes” de xenotoxicidade, tanto para o glifosato “puro” como para as formulacións de glifosato.\nPor mor deste informe, a Autoridade Europea de Seguridade Alimentaria (Efsa), que foi responsable da revisión das sustancias activas utilizadas nos produtos fitosanitarios en Europa desde 2003, realizou unha análise do risco e concluíu que é improbable que o glifosato expoña un perigo carcinoxénico para o ser humano.\nDesde entón, a renovación da autorización de uso de glifosato someteuse a intenso debate en diferentes reunións de grupos de expertos da Comisión europea, solicitándose expresamente o ditame do Comité de Avaliación do Risco da Axencia Europea de Sustancias e Mesturas Químicas (Echa) acerca da clasificación do glifosato con respecto á súa carcinoxenicidade, é dicir a capacidade de producir cancro. En marzo de 2017 a Echa concluíu no seu ditame que debía manterse a clasificación actual do glifosato, non cumprindo os criterios para ser considerado carcinóxeno, mutáxeno e/ou tóxico para a reprodución.\nMeses máis tarde, en novembro de 2017 a proposta da Comisión para renovar a autorización de uso desta sustancia activa foi adoptada polos 28 Estados membros da UE. Non entanto, en lugar dos 15 anos habituais, a renovación prorrogouse só durante cinco anos máis, até decembro de 2022.\nEn marzo de 2019, a Comisión Europea anunciou un plan para crear un grupo de Estados membros para actuar como co-portavoces para a próxima avaliación do glifosato. O Grupo de Avaliación do Glifosato (AGG) analizará o expediente de solicitude e preparará un proxecto de informe de avaliación de renovación que a Efsa revisará en 2021. A AGG estará integrada por Francia, Hungría, os Países Baixos e Suecia. A aprobación actual do glifosato expira o 15 de decembro de 2022, polo que o proceso de renovación debe comezar en decembro de 2019, é dicir, tres anos antes da data de expiración.\n-Que alternativas hai a día de hoxe fronte ao uso do glifosato?\n-Nestes momentos hai máis de 70 formulacións de herbicidas e desecantes autorizadas en España. É certo que son específicos de grupos de plantas, e ás veces a súa acción pode ser máis lenta. Isto fai que o glifosato sexa tan popular pola súa rápida e efectiva eliminación de todo tipo de plantas, incluídos arbustos, ademais de ter un baixo custo.\n“Está a aparecer no mercado maquinaria de desherbado mecánico moi efectiva e alcanzable economicamente para calquera tipo de cultivo como alternativa ao glifosato”\nAdemais diso, está a aparecer no mercado maquinaria de desherbado mecánico moi efectiva e alcanzable economicamente para calquera tipo de cultivo, tanto herbáceos como arbóreos.\nUsos do glifosato, o herbicida máis vendido en España\n-O glifosato é o herbicida máis vendido en España, en que cultivos se utilíza en maior medida?\n-Si, o glifosato consta como unha das materias activas de maior comercialización en España, segundo os datos do Ministerio de Agricultura. O seu uso está ligado a cultivos extensivos nos que se realiza agricultura de conservación (sen laboreo da terra) e a plantacións froiteiras.\nA sementeira directa sen laboreo está inevitablemente ligada ao uso do glifosato. Tamén se usa para o mantemento de barbeitos químicos, unha vez concluído o barbeito e previamente á sementeira do cultivo seguinte. Utilízase tamén para a eliminación de especies adventicias recalcitrantes, como pode ser o cardo ou similar, para as que é necesario usar herbicidas sistémicos e destruír tódolos órganos propagativos. Ademais, en viñedos e froiteiras emprégase para a eliminación ou control das cubertas vexetais.\nEn usos non agrícolas,emprégase para o control de maleza en parques e xardíns, en redes viarias ou de servizo, en recintos, etc.\n-Que uso se fai deste herbicida na Cornixa Cantábrica, e máis en concreto en Galicia?\n-En Galicia, como no resto da cornixa Cantábrica, emprégase sobre todo para desherbado en plantacións de froiteiras e viñedos, así como para fins non agrícolas.\n-Que opcións se axustarían para agricultura ecolóxica?\n-Hai xa no mercado desecantes naturais e estanse desenvolvendo cada día máis, aínda que, actualmente, na agricultura ecolóxica úsase sobre todo desherbado mecánico, con maquinaria. Pero hai unha clave básica en agricultura ecolóxica e é que a rotación de cultivos correctamente elixida reduce moitísimo a dificultade para o control de plantas adventicias. A correcta combinación de cultivos permite, nalgúns casos convivir con elas. En caso necesario, que os hai e moitos, úsase maquinaria.\n-Cales son os impactos destas prácticas alternativas?\n-Os produtos químicos alternativos ao glifosato teñen un impacto ambiental controlado, categorizado exactamente cos mesmos criterios que para o resto de fitosanitarios, incluído o glifosato. Todas as materias activas comercializadas na UE están estritamente categorizadas pola súa toxicoloxía para as persoas e animais e pola súa ecotoxicoloxía, segundo o Regulamento 1107/2009.\nAs prácticas alternativas, referido á eliminación mecánica, non supoñen impacto ambiental; son unha práctica absolutamente necesaria na agricultura para manter a sustentabilidade económica dos cultivos. As plantas adventicias (non debemos chamalas malas herbas) compiten cos cultivos por auga e nutrientes e isto fai que os cultivos sexan menos produtivos cunha alta cantidade das mesmas. Nalgúns casos, non só reducen a cantidade de colleita, senón que ademais modifican a súa calidade e, ao final, reducen a túa produtividade.\n-Será necesario optar por estratexias de control integradas, que combinen métodos químicos e mecánicos, para substituír ao glifosato de forma eficaz?\n-Indubidablemente, pero isto é o que xa están a facer os agricultores profesionais, a clave está na rotación de cultivos e desherbado mecánico. Por suposto, sempre que se poida. O uso de químicos entra no manexo, pero de forma moi específica, cun correcto control de momento de aplicación para que con moi pouca cantidade de herbicida sexa moi efectivo.\n-Deixar de utilizar o glifosato traerá perdas de produción e, por tanto, económicas?\n-Perdas de produción en ningún caso, hai suficientes alternativas para substituílo. O que si pode ocorrer é un aumento de custos ao ser substituído por pases de maquinaria. Non debemos esquecer que o glifosato úsase en preplantación de cultivos, nunca se usa cando o cultivo xa está establecido no campo. Só no caso de froiteiras úsase en presenza do cultivo.\n“En viñedo e froiteiras, a prohibición do uso de glifosato podería incrementar o custo do cultivo polo aumento de pases de maquinaria para desherbado mecánico”\n-Europa baralla a súa prohibición de cara a 2022 e xa hai países como Austria que se adiantaron. Que suporía a súa prohibición na agricultura española?\n-A prohibición do uso do glifosato en cultivos extensivos repercutiría de forma mínima, case unicamente ligado ao mantemento de barbeito químico. A súa prohibición non repercutiría no rendemento dos cultivos, xa que o control das malas herbas realízase antes da sementeira de forma mecánica e con outro tipo de herbicidas (non con glifosato) durante o cultivo.\nEn viñedo e froiteiras, a prohibición do seu uso podería incrementar o custo do cultivo polo aumento de pases de maquinaria para desherbado mecánico na liña de cultivo. No mercado hai boa maquinaria de desherbado. A eliminación dun pase de glifosato suporía 2-3 pases de desherbado mecánico, aínda que depende das condicións climáticas, humidade do chan e das especies instaladas invasoras.\n-Cales son as herbas que supoñen maiores problemas para os agricultores nestes momentos?\n-Aquelas que se diseminan por rizomas, estruturas resistentes e difíciles de eliminar por herbicidas ou por laboreos mecánicos e aquelas nas que xa se atopou resistencia a algunhas materias activas herbicidas.\n“O glifosato é un herbicida capaz de destruír calquera planta se penetra pola parte aérea, pero non é eficaz pola raíz”\nEn calquera caso, o glifosato é un herbicida capaz de destruír calquera planta e que penetra pola parte aérea, non se incorpora á planta pola raíz. Desde a parte aérea chega a calquera punto da planta, incluídas as raíces. A planta non o toma a través das raíces, aínda que o chan estivese cargado de glifosato.\nCurso de froiticultura na Fundación Juana de Vega


por Redacción CTP · Publicada 4 agosto, 2021 · Actualizado 3 agosto, 2021\nO Alcalde de Monforte anuncia a conclusión\nJosé Tomé Roca, comunicou a finalización deste importante proxecto que supuxo a mellora integral da cuberta do Edificio Multiusos, que é a sede do Conservatorio de Música Mestre Ibáñez, da Escola de Música e Danza, CRAEGA, así como de asociacións sociais e doutras dependencias multifuncionais\nO orzamento destinado para esta reforma integral da cuberta foi de 255.812,85 € e o proxecto foi adxudicado á empresa Obras Gallaecia SL\n“O orzamento que destinamos a finais do pasado ano a este proxecto, que superou o cuarto de millón de euros, xa por si solo indica a envergadura e a importancia desta inversión, que significou a mellora dun edificio tan utilizado polos veciños e veciñas de Monforte como é o Edificio Multiusos que ademais ten fácil acceso e unha ampla posibilidade de estacionamento nas súas proximidades”, destacou o Alcalde\nMultiusos antes da reforma\nO Alcalde de Monforte, José Tomé Roca, anunciou a conclusión dos traballos do que foi un importante proxecto de mellora de infraestruturas da cidade, en concreto, o que abordou a reforma integral da cuberta do Edificio Multiusos.\nO Alcalde, dera a coñecer esta importante actuación a finais do pasado mes de outubro, e que supuxo “mellorar unha infraestrutura cultural e de servizos, como é o Edificio Multiusos, que foi construído hai 20 anos” .\nO Edificio Multiusos, situado na Rolda María Emilia Casas Baamonde, alberga a sede do Conservatorio Municipal de Música Mestre Ibáñez, da Escola de Música e Danza, do Consello Regulador da Agricultura Ecolóxica de Galicia (CRAEGA), de diversas accións sociais, e ademais acolle a celebración de múltiples actos culturais ou exposicións.\nO proxecto de mellora tiña por obxectivo, en verbas de Tomé Roca, ”solventar o problema estrutural dun edificio que foi deseñado e construído co teito plano, nas diferentes alturas que ten o edificio, o que resulta inadecuado para zonas de choiva, como é o caso de Galicia, podendo ser válido este tipo de teitos para o sur da Península pero non serven para lugares como Monforte”.\nDo mesmo xeito, a placa dos diferentes niveis do teito estaba recuberta cun illante e con gravilla que ademais de ser inadecuada para esta zona, semellaba ter defectos de construción debido a que levaba moitos anos filtrando auga de choiva, cos consecuentes perxuízos para o edificio.\nO orzamento que o Equipo de Goberno destinou a esta actuación foi de 255.812,85 euros, e o desenvolvemento das obras correu a cargo da empresa Obras Gallaecia SL, por 233.520,03 ive engadido.\nMultiusos tras a reforma\nProxecto integral de mellora da cuberta\n“Diante desta situación, o Equipo de Goberno decidimos levar a cabo a mellora integral do teito do Edificio Multiusos, para tratar de eliminar calquera tipo de filtración de auga de choiva, o que levan consigo un proxecto certamente relevante dado que estamos a falar de moitos metros cadrados de cuberta, concretamente 2.112,10 m2 que ten o actual teito do Edificio Multiusos”, anunciara o Alcalde o pasado ano.\nEsta decisión foi tomada polo Equipo de Goberno tras consultar con varios técnicos, que coincidiron en aconsellar a colocación no edificio dunha nova cuberta con vertentes para evitar a acumulación de auga de choiva en calquera das zonas do teito, e evacuala fóra do edificio cos necesarios baixantes.\nA reforma da cuberta consistiu así no cambio de estrutura para realizar todas as cubertas como cubertas inclinadas, por encima dos muros perimetrais da edificación, formando un pequeno aleiro con canalón visto en aluminio, a excepción da terraza, que se realizará por dentro dos muros cun canalón oculto.\nTodas as cubertas do edificio que se sitúan a distinto nivel, levaron de material da nova cobertura un panel tipo sandwich e 50 mm de espesor, exceptuando a zona do aleiro que se realizou cunha tela asfáltica autoprotexida, mantendo a altura, a forma e o volume edificado, aumentando lixeiramente a superficie da cuberta polos aleiros engadidos, para verter as augas pluviais fora das paredes do edificio.\nA nova cuberta foi deseñada para conseguir un óptimo comportamento fronte ás accións do vento e a choiva, para unha correcta impermeabilización, para a evacuación de augas, para acadar un acondicionamento acústico (xa que agora cando chove fai moito ruído), e para dotalo tamén dun illamento térmico axeitado, cumprindo coa limitación da demanda de enerxía establecida para os edificios deste tipo de características.\nA cuberta que se implementou na segunda planta resólveuse cun panel sandwich de 50 mm, de dobre capa de aceiro, con illamento intermedio, colocado sobre correas de aceiro e unha estrutura metálica formada por cerchas de perfiles angulares e vigas de aceiro laminado.\nToda esta estrutura apoiouse nos pilares de formigón existentes da estrutura do edificio, mediante uns pilares empresillados de aceiro formado por pletinas de 10 mm de grosor, que se corresponden coa zona do edificio xusto por riba do Salón de Actos.\nNo resto dos niveis da cuberta, a solución foi semellante colocando ademais uns tabiques de ladrillo perforado para a conformación da pendente, que se levantaron dende a parte máis interior da cuberta plana, para conseguir a inclinación hacia o exterior.\nAdemais da estrutura e da nova cuberta, tamén se realizou o pintado das fachadas cunha pintura acrílica á auga axeitada para exteriores e fachadas, moi resistente á intemperie, lavable e resistente ó roce húmido.\nO Alcalde resalta\na envergadura e a importancia deste proxecto que ven de supor unha mellora moi significativa para un edificio tan utilizado polos veciños e veciñas de Monforte, como é o Edificio Multiusos, e que dende agora poderán disfrutalo sen os problemas que presentaba antes de dita reforma.\nEtiquetas: cubiertaedificio multiusoslemosmonforteObrasreforma integralRibeira Sacra\nSiguiente historia Xacobeo Bienvenida: 13 tramos del Camino se engalanan\nHistoria previa Reparación del muro del puente de Pacios de Veiga


1917 | Café Barbantia\nMiguel Mariño. Ano duro para a literatura galega o de 1917, no que desaparece a derradeira gran figura do Rexurdimento, Eduardo Pondal, o autor de Queixumes dos pinos (1886), que deixaba sen editar Os Eoas, o poema épico que Galicia non editaría ata moitos anos despois. Un poeta no que confluían as raíces prerrománticas do “falso” Ossian, os inicios románticos, o coidado da forma propia do Parnasianismo e moitos riscos simbolistas, para configurar unha voz personalísima, complexa e visionaria. Este ano do centenario da súa morte é unha grande ocasión para volver sobre un dos nosos grandes clásicos. O xornal <La Voz de Galicia> puxo á venda, por un prezo simbólico, a edición facsímile de Queixumes dos pinos, o <Boletín> último da RAG contén varios traballos interesantes sobre Pondal e ata a ONCE lle dedicou o cupón do 9 de marzo. Pero o que hai que facer é volver sobre a súa obra, esa chamada á liberdade, á dignidade e ao amor a Galicia.\nNon foi, en 1917, a única perda da literatura galega a de Pondal, pois nese ano falecía tamén Xesús Rodríguez López, un autor de raíz costumista pero importante na historia da nosa literatura pola comedia O chufón, pola novela A cruz de salgueiro (1893 e 1899) e pola poesía narrativa de Cousas de mulleres. Todos os xéneros teñen os seus límites, pero non podemos desestimar a achega de Rodríguez López ás nosas letras, sobre todo, no eido da novela, no que foi un pioneiro. É fácil acercarse á súa obra pois as súas tres obras maiores están reeditadas.\nTamén en 1917 falecía outro poeta, Manuel Núñez González, o autor de Salaios, reeditada polo Centro Ramón Piñeiro. É, con Barcia, o poeta galego máis influído a fins do XIX pola Rosalía de Follas Novas. Lonxe do orixinal, é, con todo, un bo poeta, con bo dominio formal e métrica variada, digno de ser lido.\nPero 1917 é tamén, nas letras irmás, o ano da publicación de Húmus, de Rafael Brandao (1867-1930), a obra expresionista por excelencia das letras portuguesas. Unha obra de gran modernidade, organizada en fragmentos, arredor da dor humana, que amosa os grandes temas: o ben, a culpa, os remorsos, o mal, a ausencia de Deus, a inquietude do home… Na obra está moi presente, asemade, o onírico, o asombro, a alucinación visionaria. Un clásico vivo.\n← Do alborexar atemporal\tQueremos tanto a Carlos →


O incendio de Folgoso arrasa 160 hectáreas e outro en Salvaterra alcanza as 250\nA proximidade das lapas ás poboacións obrigou a declarar de madrugada a situación 2 no incendio de Salvaterra.\nIncendio en Folgoso do Courel (Foto: Carlos Castro / Europa Press).\nRedacción 12:44 do 13 de xuño de 2021\nO incendio forestal declarado na madrugada do sábado en Folgoso do Courel continúa activo e alcanza xa as 160 hectáreas, mentres que nas últimas horas declarouse outro en Salvaterra de Miño que leva arrasadas 250 hectáreas.\nEste último, segundo informa a Consellería do Medio Rural, iniciouse ás 21.51 horas da noite do sábado na parroquia de Uma, aínda que agora tamén afecta o municipio veciño de Mondariz.\nDada a magnitude deste lume e á súa rápida propagación ao longo da noite, chegouse a declarar a situación 2 ao redor da unha da mañá pola proximidade das chamas ao núcleo de Maceiras, en Salvaterra, e posteriormente aos de Mouriscados, Fontebalán e Crespos, en Mondariz. Con todo, esta medida quedou suspendida ás 7.26 horas da mañá deste domingo.\nAs últimas estimacións de Medio Rural sitúan a superficie queimada por este incendio nunhas 250 hectáreas. Para o seu control, mobilizáronse até o momento oito axentes, 26 brigadas, 15 motobombas e dúas pas.\nEn canto ao incendio de Folgoso do Courel ─que afecta á parroquia homónima─, continúa activo desde que se iniciou ás 4.50 horas da madrugada do sábado mais xa estaría controlado desde a madrugada desta segunda feira\nSegundo as últimas medicións provisionais, afectou unha superficie dunhas 160 hectáreas. Até o momento, mobilizáronse un técnico, 10 axentes, 30 brigadas, 14 motobombas, unha pa, sete avións e dous helicópteros.\nlumes incendios salvaterra de miño medio rural folgoso do courel


Ensíname media 4.7 / 5 fóra de 21\nN / A, ten 35.1 mil visualizacións\nDin que a terceira vez é un encanto, pero o que necesita Jaehong é un milagre. Despois de suspender dúas veces o notorio exame de ingreso á universidade, está decidido a triunfar e finalmente experimentar a vida definitiva do campus. Non obstante, non pode facelo só. O seu novo titor de matemáticas, Han Eunsung, parece que será o mellor aliado de Jaehong. A cousa é que Eunsung non é realmente o titor de Jaehong. O malentendido aclarouse rapidamente, pero iso non cambia o feito de que Eunsung fose o mellor titor que Jaehong tivo. Agora Jaehong ten un novo obxectivo: persuadir a Eunsung para que lle ensine. Non obstante, Eunsung non parece demasiado interesado ..\nCapítulo 30 Abril 24, 2021\nCapítulo 29 Abril 24, 2021\nCapítulo 28 Abril 24, 2021\nCapítulo 27 Abril 24, 2021\nCapítulo 26 Abril 24, 2021\nCapítulo 25 Abril 24, 2021\nCapítulo 24 Abril 24, 2021\nCapítulo 23 Abril 24, 2021\nCapítulo 22 Abril 24, 2021\nCapítulo 21 Abril 24, 2021\nCapítulo 20 Abril 24, 2021\nCapítulo 19 Abril 24, 2021\nCapítulo 18 Xaneiro 6, 2021\nCapítulo 17 Decembro 10, 2020\nCapítulo 14 Decembro 10, 2020\nCapítulo 13 Decembro 10, 2020\nCapítulo 7 Novembro 19, 2020\nCapítulo 5 Novembro 2, 2020\nCapítulo 2 Outubro 29, 2020\nCapítulo 1 Outubro 29, 2020


O equipo de aeromodelismo da UVigo constrúe o seu primeiro prototipo | Universidade de Vigo\nO equipo de aeromodelismo da UVigo constrúe o seu primeiro prototipo\nCORV-0 foi deseñado e fabricado por 23 estudantes de Aeroespacial e Informática\nCon el participarán na competición internacional Air Cargo Challenge\nO equipo Aerotech UVigo co seu prototipo\nImaxe do CORV-0\nImaxe do proceso de fabricación\nImaxe do acto de presentación do prototipo aos patrocinadores\nO prototipo foi deseñado e fabricado por 23 estudantes de Aeroespacial e Informática\nDUVI Ourense 30/06/2021\nCORV-0. Este é o nome elixido por UVigo Aerotech, o equipo de aeromodelismo da Universidade de Vigo, para o seu primeiro prototipo construído. Esta aeronave foi deseñada e fabricada por 23 alumnos e alumnas da Escola de Enxeñaría Aeronáutica e do Espazo e da Escola Superior de Enxeñaría Informática do campus de Ourense que forman parte do proxecto.\nO aeromodelo presentado competirá na próxima Air Cargo Challenge, que terá lugar en xullo de 2022 en Múnic (Alemaña). “Esta é unha das competicións interuniversitarias de enxeñaría aeronáutica máis importantes de Europa, onde ata 30 das mellores universidades do mundo compiten por crear o mellor deseño dunha aeronave destinada a completar unha tarefa concreta”, explican desde UVigo Aerotech. O labor das aeronaves desta edición, detallan, será o transporte de bolsas de sangue como material sanitario, sendo valorados os equipos polas probas de voo, a inspección técnica da aeronave e a enxeñaría detrás do deseño. “Será o primeiro equipo galego en participar nesta competición e un dos tan só catro españois que competirán”, sinalan os membros de UVigo Aerotech.\nSinais de identidade da nave\nNos primeiros meses do curso 2020/2021, explican desde o equipo ourensán, “desenvolveuse o deseño da aeronave, onde as e os estudantes puideron pór en práctica os coñecementos adquiridos nun proxecto real”. A esta etapa inicial, indican, seguíronlle a fabricación e finalmente a ensamblaxe de toda a aeronave, as cales tiveron lugar no Centro de Investigación, Transferencia e Innovación (CITI) da Universidade de Vigo, completando os tres escenarios de traballo marcados polo equipo para esta tempada. Sobre o modelo resultante detallan que durante a etapa de fabricación utilizáronse materiais compostos como a fibra de carbono, “actualmente imprescindible no sector aeronáutico”, xunto con impresión 3D de pezas en colaboración coa Área de Enxeñaría Aeroespacial da Universidade de Vigo.\n“Algúns dos sinais de identidade da aeronave CORV-0 na competición serán as súas prestacións, entre as que destacan o deseño aerodinámico propio optimizado para a competición, o deseño das superficies de control ou a estrutura fabricada en fibra de carbono, realizados polos membros do equipo”, comentan os seus responsables. A próxima tempada comezarán as probas de voo, “de grande importancia de cara a preparar a aeronave para a Air Cargo Challenge”.\nA historia de UVigo Aerotech comezou a principios de 2020 co apoio do profesor Guillermo Rey e cunha primeira tempada que rematou co deseño do AZOR-0, unha aeronave de máis de catro metros de envergadura e capaz de levantar ata 12 quilos. Coa experiencia deste precedente e co horizonte de xullo de 2022, o equipo traballou este curso académico no deseño, fabricación e construción do primeiro prototipo. O alumnado realiza o seu traballo dividido en cinco departamentos co obxectivo de “cubrir todas as necesidades do proxecto de forma organizada”. Estes departamentos son Electrónica e Control (no que se implementan os circuítos do aeromodelo e se elixe tanto o hardware como o controlador empregados); Propulsión e Dinámica (que se ocupa do deseño, mantemento e ensamblaxe do motor, ademais do deseño e fabricación do tren de aterraxe); Aerodinámica (que abrangue o deseño e fabricación dos elementos aerodinámicos do modelo que permiten levantar a carga de pago necesaria); Estruturas (que estuda as necesidades estruturais do modelo e encárgase da fabricación) e Organización e Márketing (que se dedica á organización interna e xestiona as redes sociais e a representación do equipo).\nNo desenvolvemento desta iniciativa desde UVigo Aerotech fan fincapé no seu agradecemento a todas as entidades públicas e privadas que colaboran co equipo. O proxecto, comentan, non sería posible sen o apoio das empresas e entidades patrocinadoras, como son Coasa, Utingal, Gurit, Europrecis, Mecadis, Marine Instruments, a Axencia Galega de Innovación e a Escola de Enxeñaría Aeronáutica e do Espazo. “A súa colaboración e respaldo fixeron realidade o prototipo que un día imaxinamos e agora podemos presentar”, afirman.\nUVigo SpaceLab porá en órbita un nanosatélite para analizar o comportamento de microorganismos no espazo


OS TEUS DEREITOS (AÍNDA QUE SEXAS NENA)\nA Declaración dos Dereitos do Neno foi aprobada pola ONU en 1959. Esta Declaración baséase na Declaración Universal dos Dereitos Humanos, adaptando estes Dereitos ás necesidades dos nenos/as.\nTrinta anos máis tarde, en 1989, despois de varios anos de reflexión e debate, adoptouse a Convención sobre os Dereitos do Neno, fundándose en novos principios. Esta Convención é a que segue en vigor actualmente.\nNa Declaración dos Dereitos do Neno agrúpanse dez dereitos que cada neno/a ten ao nacer e que non se lle poden quitar: pica aquí para descubrir a visión de Mafalda.\nSe che interesa este tema, non dubides en consultar a páxina da UNICEF.\nComentarios (0) - Sección: Dereitos humanos - Infancia - Valores - Publicado o 21-11-2009 16:31\nA editorial Fineo e a Asociación RANA (Red de Axuda a Nenos Abusados) puxeron en marcha un programa educativo dirixido a escolas e colexios de educación primaria denominado Grita muy fuerte: proteger la infancia es responsabilidad de todos, e que nace co conto ?¡Estela, grita muy fuerte!? de Isabel Olid e Martina Vanda. Eles mesmos presentan así o seu proxecto:\n"Este programa nació a raíz del cuento infantil ?¡Estela, grita muy fuerte!? de Isabel Olid y Martina Vanda y lo desarrollamos porque creemos que la educación y la prevención son la única manera de erradicar cualquier tipo de violencia. Consideramos que tanto los malos tratos como el abuso sexual infantil son problemas de la comunidad, es decir, son serios problemas colectivos. La pagina web de apoyo es http://www.gritamuyfuerte.com/ y queremos invitar a educadores, padres, madres y ciudadanos en general a colaborar en este programa."\nTodas as iniciativas a favor dos dereitos da infancia son necesarias. Educar é o mellor xeito de protexer do abuso sexual infantil, un dos actos máis degradantes dos que é capaz o ser humano.\n- ENTREVISTA CON ISABEL OLID\nComentarios (0) - Sección: Dereitos humanos - Infancia - Valores - Publicado o 21-11-2009 01:11\nDEREITOS HUMANOS II. Clandestino\nA inmigración é unha fuxida da morte que, en demasiadas ocasións, atopan de frente nun desesperado intento de evitala...\nPara todos os que lembran a súa terra lonxe dela...\nToda persoa ten dereito, sen discriminación algunha, a igual salario por traballo igual.\nToda persoa que traballa ten dereito a unha remuneración equitativa e satisfactoria, que lle asegure, así como á súa familia, unha existencia conforme á dignidade humana e que será completada, en caso necesario, por calquera outros medios de protección social.\nToda persoa ten dereito a un nivel de vida adecuado que lle asegure, así como á súa familia, a saúde e o benestar, e en especial a alimentación, o vestido, a vivenda, a asistencia médica e os servizos sociais necesarios\nToda persoa ten dereito a saír de calquera país, ata o propio, e a regresar ao seu país.\nComentarios (0) - Sección: Dereitos humanos - Infancia - Valores - Publicado o 09-12-2008 22:32\nDÍA DOS DEREITOS HUMANOS. Quítame este velo\nPola liberdade e a igualdade da muller en aqueles lugares onde está desprovista dos dereitos que deben amparar a todos os seres humanos\nTodos os seres humanos nacen libres e iguais en dignidade e dereitos.\nTodas as persoas teñen os mesmos dereitos e liberdades , sin distinción algunha de raza, color, sexo, idioma, relixión, opinión política ou de calquera outra índole, orixe nacional ou social, posición económica, nacemento ou calquera outra condición.\nTodo individuo ten dereito á vida, á liberdade e á seguridade da súa persoa\nNinguén estará sometido a escravitude nin a servidume; a escravitude e a trata de escravos están prohibidas en todas as súas formas.\nComentarios (0) - Sección: Dereitos humanos - Infancia - Valores - Publicado o 08-12-2008 12:05\n20 DE NOVEMBRO: DEREITOS DA INFANCIA\nO próximo 20 de novembro celébrase o Día Internacional dos Dereitos da Infancia proclamados en 1959 na Asamblea Xeral da ONU. Esta é unha desas datas que nos gustaría que non fosen necesarias pero, por desgraza, os números describen unha triste realidade:\n- Máis de un millón de menores atópanse en cárceres e nalgúns casos son condeados a pena de morte\n- Máis de 1,2 millóns de nenos e nenas son víctimas de tráfico de seres humanos e son explotados laboral e sexualmente.\n- Arredor de 300.000 nenos foron reclutados para os conflictos armados nalgúns países\n-Arredor de 2 millóns de nenas sufren mutilacións xenitais cada ano ...\nO 20 de novembro de 1959 na Asemblea Xeral da ONU foi aprobada a Declaración Universal dos Dereitos da Infancia, que constaba de 10 principios, concretando para os nenos e nenas os dereitos contemplados na Declaración Universal de Dereitos Humanos. En 1990 a lei foi asinada por todos os países do mundo agás Somalia e EEUU\nNo panel lateral, en RECURSOS EDUCATIVOS (Temáticos), podes atopar algunhas páxinas interesantes para aprender máis sobre esta data\nComentarios (3) - Sección: Dereitos humanos - Infancia - Valores - Publicado o 23-11-2008 22:17\n"Os Dereitos Humanos son os nosos dereitos. Tomémolos, defendámolos, promovámolos, estendámolos e insistamos neles. Nutrámolos e enriquezámolos...Son o mellor de nós. Deámoslles vida"\nOs dereitos humanos son universais porque pertencen a todos os homes, a todos por igual, en todo tempo e lugar; atópanse de xeito innato ligados á natureza do home. Porén, non son realmente respectados, existindo toda clase de violacións: privacións das liberdades fundamentais, torturas, imposibilidade de acceso aos servizos de saúde e auga potábel, uso de minas antipersoais, discriminación e actos terroristas que xeran catástrofes, xenocidio, nenos soldado, etc.\nÁs veces, esquecémonos do realmente importante, ocupados como estamos no noso devir cotián. Pero sabemos que o noso oficio, o noso traballo, a nosa dedicación primeira e fundamental é formar a unha serie de persoas-proxecto, o cerne do futuro, as xeracións que poderán facer do mundo do mañá un universo máis xusto no que habitar.\nSomos educadores, e como tales, priorizamos tarefas como a que agora nos une. Debemos procurar que o noso alumnado reteña na súa retina e na súa memoria que días como o 25 de novembro, o 30 de xaneiro, o 8 de marzo? días coma o de hoxe existen porque hai persoas que sofren unha penuria diaria que contravén o espírito do ser humano que deberiamos abandeirar. É o noso labor tentar que eses sufrimentos non existan, que deixen de existiren eses días porque a sociedade do futuro, esa na que tanto temos nós que dicir ?non o esquezamos, co noso propio exemplo- non as necesita.\nTraballo colaborativo Bibliotecas Escolares\nComentarios (3) - Sección: Dereitos humanos - Infancia - Valores - Publicado o 10-12-2007 00:02\nComentarios (0) - Sección: Dereitos humanos - Infancia - Valores - Publicado o 09-12-2007 11:43\n(Traballo colaborativo publicado polas Bibliotecas Escolares co gallo do Día Internacional dos Dereitos Humanos)\nComentarios (1) - Sección: Dereitos humanos - Infancia - Valores - Publicado o 08-12-2007 01:58\nDamos as grazas ao "O Segrel do Penedo" (IES de Fene)\nComentarios (1) - Sección: Dereitos humanos - Infancia - Valores - Publicado o 07-12-2007 00:09